
Zagreb, 10. kolovoza 2020. 


Preporuke za sprječavanje zaraze bolešću COVID-19 
u djelatnosti multipleks kina u trgovačkim centrima 


1. Opće preporuke 





Vidljive obavijesti. Na ulazu u prostor ili neposredno nakon ulaza na vidljivom je mjestu potrebno 
postaviti obavijest o obvezi pridržavanja općih higijenskih mjera i mjera fizičke udaljenosti u skladu s 
preporukama Hrvatskog zavoda za javno zdravstvo: https://bit.ly/27Qd3Lb 


Pojačana osobna higijena. Potrebno je izbjegavati rukama dodirivati usta, nos, oči i lice. 


Dezinfekcija ruku. Na ulazu u prostor te unutra na još pokojem lakše dostupnom mjestu 
posjetiteljima i osoblju treba biti osiguran dozator s dezinfekcijskim sredstvom za ruke (npr. na bazi 
70% alkohola ili drugog sredstva prikladnog za korištenje na koži s deklariranim virucidnim 
djelovanjem) i jasno istaknuta obavijest o obvezi dezinfekcije ruku. Osoblje treba voditi brigu da 
dozator pravovremeno opskrbljuju novim količinama dezinfekcijskog sredstva kako bi ga uvijek bilo 
dovoljno. 


Kašljanje/kihanje. Kod kašljanja i kihanja usta i nos prekrivaju se laktom ili papirnatom maramicom 
koju poslije treba odbaciti u koš za otpad s poklopcem te treba dezinficirati ruke. Pri kašljanju i 
kihanju treba okrenuti lice od drugih osoba. 


Posuđe. Čaše, drugo posuđe i druge predmete ne treba dijeliti s drugim osobama. 


Dnevno mjerenje tjelesne temperature. Osoblje treba prije dolaska na posao izmjeriti tjelesnu 
temperaturu. Ako je tjelesna temperatura, izmjerena u jutarnjim satim akod kuće, viša od 37,2 "C, 
ako se osoba osjeća bolesno ili ima bilo koje znakove bolesti (odnosi se na sve simptome i znakove 
bolesti, ne samo na bolesti dišnih puteva), treba se javiti nadređenom i ne dolaziti na posao dok se 
telefonski ne javi liječniku obiteljske medicine. Svim posjetiteljima se također preporučuje da prije 
izlaska iz kuće izmjere tjelesnu temperaturu te otkažu dolazak u slučaju povišene temperature ili bilo 
kojih znakova bolesti. 





E 
HZJZ 


HRVATSKI ZAVOD 
ZA JAVNO ZDRAVSTVO 


Rockefellerova 7 
HR-10000 Zagreb 
T: +385 1 4863 222 


F: +385 1 4863 366 
www.hzjz.hr 


2. Održavanje projekcija 





Fizička udaljenost. Za cijelo vrijeme boravka u prostorima, uključujući dolazak i odlazak, preporučuje 
se održavanje fizičke udaljenosti između osoba (posjetitelja i osoblja) od 1,5 metra ili jednog mjesta 
unutar dvorana. 


Veličina prostora. Organizacija projekcija moguća je isključivo u dvoranama koje mogu udovoljiti 
tehničkim i sigurnosnim uvjetima da se može poštovati propisana fizička udaljenost prilikom ulaska, 
izlaska te kretanja i boravka u prostoru. 


Označavanje mjesta. Preporučuje se prodaju ulaznica obavljati na način da između pojedinih 
individualnih posjetitelja odnosno skupina posjetitelja i drugih individualnih posjetitelja odnosno 
skupina posjetitelja bude udaljenost od jednog sjedećeg mjesta. Između članova skupine posjetitelja 
ne treba se pridržavati navedene udaljenosti (primjerice članovi obitelji sjede jedan do drugog, no isti 
su udaljeni jedno sjedeće mjesto od drugih posjetitelja). Preporučuje se ograničiti ulazak u dvoranu 
na najviše onoliko posjetitelja koliko ima označenih sjedećih mjesta. U zatvorenom prostoru 
preporučuje se omogućiti isključivo sjedeća mjesta. 


Ograničenje ukupnog broja posjetitelja. Najveći broj posjetitelja koji mogu istovremeno boraviti u 
dvorani, organizator će odrediti sukladno veličini prostora i vrsti događaja, te posebnim 
preporukama. U slučaju potrebe za dodatnim pojašnjenjima ili organizaciji događaja s većim brojem 
sudionika zatražit će odobrenje od ministarstva nadležnog za kulturu, a koje će po potrebi 
konzultirati Hrvatski zavod za javno zdravstvo. Sva događanja kao i planirani broj sudionika ovisit će o 
trenutnoj epidemiološkoj situaciji. 


Ulazak i izlazak. Preporučuje se udaljenost među posjetiteljima od najmanje 1,5 metra ili jednog 
sjedećeg mjesta unutar dvorana kod ulaska, kretanja i izlaska. Preporučuje se da se izlazak 
posjetitelja organizira tako da izlaze jedan po jedan i to na način da prvi izlazi posjetitelj najbliže 
izlazu. Posjetitelje treba podsjetiti da i nakon završetka programa drže distancu, da se ne zadržavaju u 
skupinama i ne ostvaruju bliske kontakte jedni s drugima. Također, preporučuje se planiranje 
projekcija na način da na jednoj lokaciji (trgovačkom centru) ne započinju u isto vrijeme kako bi se 
samnjio broj ljudi istovremeno prisutan izvan dvorana, u zajedničkom prostoru multipleksa. 


Evidencija posjetitelja. Preporučuje se vođenje evidencije posjetitelja putem sustava on line 
prodaje ulaznica , odnosno prodaje na blagajnama . Za potrebe vođenja evidencije prikupljat će se 
osnovni podaci _i to za on line kupnju : ime i prezime i mail adresa (obzirom da se ista ostavlja pri 
kupnji on line ulaznice ) a za kupnju na blagajni broj telefona posjetitelja. 

Prodaja i poništavanje ulaznica. Preporučuje se omogućavanje i poticanje internetske prodaje 
ulaznica s kojima će posjetitelji direktno ulaziti u prostor. U slučaju potrebe za blagajnama i fizičkom 
prodajom ulaznica preporučuje održavanje dovoljne udaljenosti između blagajnika i posjetitelja ili 
postavljanje zaštitne pregrade te osiguravanje beskontaktnog plaćanja. Blagajnicima i osobama koje 
poništavaju ulaznice preporučuje se nošenje maski i češća dezinfekcija ruku. 


Prodaja i posluživanje hrane i pića. Obavlja se prema Preporukama za sprječavanje infekcije u 
ugostiteljskim objektima koje su dostupne na sljedećoj poveznici: https://bit.ly/3epLcVT 


Maksimalna zaštita posjetitelja i zaposlenika. Prilikom interakcije s posjetiteljima osoblju treba 
stalno biti na raspolaganju dezinfekcijsko sredstvo kojim će redovito dezinficirati ruke. 


3. Pojačana higijena prostora i pribora za posjetitelje 





Klimatizacijski uređaji, uređaji za grijanje i ventilaciju. Pri korištenju ventilacijskih sustava treba 
posebno pratiti stanje filtara i posvetiti pozornost održavanju pravilne brzine obnove zraka u 
zatvorenom prostoru. Treba provjeriti pravilno funkcioniranje opreme za ventilaciju i obnovu zraka. 
Preporučuje se ventilacija s povećanim postotkom vanjskog zraka koji cirkulira u sustav te način rada 
bez recirkulacije kako bi se poticala obnova zraka, što smanjuje koncentraciju potencijalno zaraznih 
čestica. 


Veličina prostora. Organizacija izvedbi, programa i manifestacija moguća je isključivo u prostorima 
koji mogu udovoljiti tehničkim i sigurnosnim uvjetima da se mogu poštivati ove mjere. 


Čišćenje prostora. Često dodirivane površine kao što su ručke na vratima, ručke na prozorima, radne 
površine, rukohvati, slavine u toaletima, tipke vodokotlića, prekidači za struju, zvona na vratima, 
tipke u dizalima te druge dodirne površine koje koristi veći broj osoba neophodno je dezinficirati prije 
početka i na kraju svake izvedbe i programa, a najmanje dvaput dnevno. 


4. Upute za čišćenje i dezinfekciju 





Bez oboljelih od COVID-19: 
. https://bit.ly/2VLkkt3 
Osobe pod sumnjom ili oboljele od COVID-19: 


. https://bit.Iy/3d1 WmiS 


